Fiskeskipper Peter Andersen måtte natten til torsdag reddes op af vandet. Hans garnbåd AS28 Orion fra Bønnerup Strand var blevet sejlet ned af et større fragtskib.

Kort før midnat natten til torsdag fik Redningsstationen Hirtshals en melding om en påsejling. Det skriver FiskerForum.com. Det er fiskeskipper Peter Andersen fra Bønnerup Strand, der skulle reddes op i Nordsøen ved Hirtshals. Han var ombord på garnbåden AS28 Orion fra Bønnerup Strand, der var blevet påsejlet af et større fragtskib. Han blev reddet inden for 20 minutter og til FiskerForum.com roser vagtholdlederen fiskeren for både at have overlevelsesdragt og GPS på. Det gjorde det nemt at lokalisere ham i vandet. Peter Andersen slap uden skader. Heldigvis var der kun sket materiel skade.